stanford-oval/wikipedia huggingface dataset:
האגודה האמריקאית למתמטיקה
היסטוריה > האגודה האמריקאית למתמטיקה (1894–כיום) > פרובידנס, רוד איילנד (1951–כיום)

בשנת 1951 המטה הראשי של האגודה עבר מאוניברסיטת קולומביה שבניו יורק לאוניברסיטת בראון בפרובידנס שבמדינת רוד איילנד.
בשנת 1954 האגודה קראה לפתיחת מסלול אקדמי חדש לתואר דוקטור לאמנויות במתמטיקה עבור בוגרי תואר שלישי. המסלול דומה לתואר דוקטור רגיל במתמטיקה, אך ללא מטלת תזה.
בשנת 1965 האגודה פתחה לשכה חדשה ב־אן ארבור, מישיגן. שנה לאחר מכן מטה העריכה הראשי של האגודה הועבר מאוניברסיטת בראון ללשכה החדשה ב־אן ארבור, היכן שהוא כיום.
בשנת 1979 האגודה הפיצה את חבילת AMS-LaTeX עבור LaTeX.
בשנת 1983 נבחרה המתמטיקאית האמריקאית ג'וליה רובינסון לנשיאות האגודה, האישה הראשונה בתפקיד זה.
בשנת 1988 האגודה הקימה את כתב העת Journal of the American Mathematical Society, כתב העת המרכזי של האגודה כיום.
בשנת 1989 הייתה האגודה המדעית הראשונה שהפיצה את הליכי ביקורת העמיתים והמחקר שלה בתקליטורי CD-ROM.
בשנת 1992 האגודה פתחה לשכה בבירת ארצות הברית, וושינגטון די סי. באותה שנה, האגודה התחילה להפיץ את הידיעון (Bulletin of the American Mathematical Society) באופן אלקטרוני.
בשנת 1996 האגודה השיקה את MathSciNet לכלל הגולשים, המאגר האלקטרוני של האגודה להליכי ביקורת עמיתים ומחקר במתמטיקה.
בשנת 1999 האגודה ספרתה כחצי מיליון סקירות במתמטיקה מהארכיון שלה (חלקן מהמאה ה־19) והעלתה אותן ל־MathSciNet.
בשנת 2000 האגודה למתמטיקה שימושית ותעשייתית (SIAM) הצטרפה למיזם המפגשים המשותפים במתמטיקה (JMM) יחד עם האגודה האמריקאית למתמטיקה (AMS) והאיגוד האמריקאי למתמטיקה (MAA).
בשנת 2007 כתב העת Electronic Research Announcements הועבר לרשות המכון האמריקאי למדעי המתמטיקה (AIMS). המכון שינה את שמו של כתב העת בהמשך ל־Electronic Research Archive.
בשנת 2001 האגודה הקימה את האתר MathJobs לתעסוקה בתחומי המתמטיקה בשיתוף פעולה עם המחלקה למתמטיקה באוניברסיטת דיוק.
בשנת 2010 האגודה ספרתה את הארכיון שלה והעלתה לרשת כ־34,000 מאמרים שפורסמו בכל כתבי העת הוותיקים של האגודה במשך כמאה שנים.
בשנת 2012 הוקמה עמיתות האגודה האמריקאית למתמטיקה.
בשנת 2017 האגודה האמריקאית למתמטיקה (AMS) והאיגוד האמריקאי למתמטיקה (MAA) הכריזו על הסכם שהאגודה תרכוש את הוצאת הספרים של האיגוד.
בשנת 2018 האגודה שינתה את הסמליל שלה, והשיקה זהות חזותית חדשה.
כתבי עת

האגודה מוציאה לאור מגוון כתבי עת במחקר, וחינוך במתמטיקה. רובם עם גישה פתוחה ומעבירים ביקורת עמיתים לפני פרסום מאמר. כמה מכתבי העת מפרסמים את המאמרים מיידית לאחר ביקורת העמיתים באופן מקוון בנוסף לפרסום במחזור ההדפסה המרוכז.
| שם כתב העת באנגלית | מחזור | גישה | הפצה | תחומים במתמטיקה, והערות אחרות | פרסום ראשון | מקור |
| --- | --- | --- | --- | --- | --- | --- |
| Bulletin of the AMS | רבעוני | פתוחה | מודפס, מקוון | רב־תחומי | 1891 |  |
| Transactions of the AMS | חודשי, מיידי | מעורב | מודפס, מקוון | רב־תחומי, מאמרים באורך בינוני | 1900 |  |
| Mathematics of Computation | דו־חודשי | מעורב | מודפס, מקוון | מתמטיקה חישובית, תורת המספרים, קומבינטוריקה, ועוד. | 1943 |  |
| Memoirs of the AMS | דו־חודשי | מעורב | מודפס, מקוון | רב־תחומי, מאמרים ארוכים | 1950 |  |
| Proceedings of the AMS | חודשי, מיידי | מעורב | מודפס, מקוון | רב־תחומי, מאמרים קצרים | 1950 |  |
| Notices of the AMS | חודשי | חופשית | מודפס, מקוון | רב־תחומי, חדשות, כנסים, סקירות ספרים | 1953 |  |
| Journal of the AMS | רבעוני | חופשית | מודפס, מקוון | רב־תחומי, כתב העת המרכזי של האגודה | 1988 |  |
| Electronic Research Announcements | הופסק | חופשית | מקוון | רב־תחומי, כתב העת היה פעיל עד שנת 2007 | 1995 |  |
| Conformal Geometry and Dynamics | מיידי | חופשית | מקוון | גאומטריה קונפורמית, מערכות דינמיות | 1997 |  |
| Representation Theory | מיידי | חופשית | מקוון | תורת ההצגות | 1997 |  |
| Abstracts of the AMS | רבעוני | מעורב | מקוון | תקצירי המאמרים המוצגים במפגשי האגודה | 2009 |  |
| Proceedings of the AMS, Series B | מיידי | חופשית | מקוון | רב־תחומי, מאמרים קצרים | 2014 |  |
| Transactions of the AMS, Series B | מיידי | חופשית | מקוון | רב־תחומי, מאמרים באורך בינוני | 2014 |  |
| Communications of the AMS | מיידי | חופשית | מקוון | רב־תחומי, נועד לתת מענה עכשווי לגישה פתוחה | 2021 |  |
פרסים, הוקרות, ומענקים > פרסי הוקרה ומענקים שונים (AMS Awards)

האגודה מעניקה פרסים כאות להוקרה על הישגים ותרומות שונות לקידום המתמטיקה בתקשורת המונים, שירות הציבור, חינוך, אמנות, ויוזמה מדעית.
| פרס | מחזור | תחום | הישג הפרס, והערות נוספות | מענק | הקמה | מקור |
| --- | --- | --- | --- | --- | --- | --- |
| פרס מרים מִירְזַחַנִי | שנתיים | רב־תחומי | מחקר פורץ־דרך בכל ענפי המתמטיקה. | $20,000 | 1988 |  |
| פרס סְטֶפַן בֶּרְגְמַן | שנה או שנתיים | אנליזה מורכבת | המשך המחקר בתחומים בהם עסק סטפן ברגמן. הפרס הוקם להנצחת סטפן ברגמן. | משתנה כל שנה, סכום של כ־$24,000 מתחלק בין החוקרים | 1989 |  |
| פרסי פַּיי־מְיוּ־אפסילון | קבוצת זוכים כל שנה | רב־תחומי במתמטיקה | המאמרים הטובים ביותר שהוצגו על ידי תלמידים במפגשי פיי־מיו־אפסילון (אנ'). בשיתוף עם האגודה האמריקאית לסטטיסטיקה. | $150 לכל זוכה | 1989 |  |
| פרסי הנצחה ל־קַרְל מֶנְגֶר | שנה | מדעים מדויקים, הנדסה | פרויקטים יוצאי־דופן במדעי המחשב, פיזיקה, והנדסה המוצגים כל שנה ביריד רֶגְנֶרוֹן הבין־לאומי למדע והנדסה (ISEF). | $2,000 למקום ראשון, $1,000 לכל זוכה במקום השני, $500 לכל זוכה במקום השלישי | 1990 |  |
| פרס מופת בשירות הציבור | שנתיים | שירות ציבורי | תרומה יוצאת־דופן בשירות הציבור על ידי מתמטיקאים. | $4,000 | 1990 |  |
| פרס התקשורת של ה־JBPM | עד 2 זוכים כל שנה | תקשורת המונים | אנשי תקשורת ומתמטיקאים אשר מגישים לקהל הרחב באופן קבוע ידע ורעיונות במתמטיקה. | $2,000 לכל זוכה | 1988 |  |
| פרס בּיל | חד־פעמי | תורת המספרים | הוכחת השערת ביל. | $1,000,000 | 1997 |  |
| פרסי אפסילון לתוכניות חוקרים צעירים | שנה | חינוך במתמטיקה | תוכנית לימוד יוצאת־דופן במוסד אקדמי לתלמידי תיכון מצטיינים במתמטיקה. | בין $2,500 ל־$15,000 לתוכנית כולה | 1999 |  |
| פרס לתוכנית מופת או הישג של מחלקה למתמטיקה | שנה | חינוך במתמטיקה | תוכנית מופת של מחלקה למתמטיקה במוסד אקדמי שיצרה סביבת למידה ייחודית ומשכה אליה תלמידים רבים מחוגים ורקעים שונים. | $5,000 | 2004 |  |
| פרס "תוכניות במתמטיקה שעושות שינוי" | שנה | חינוך במתמטיקה | תוכנית לימוד יוצאת־דופן במוסד אקדמי לשילוב תלמידים מרקע עם ייצוג נמוך במתמטיקה. | $1,000 | 2005 |  |
| פרסי תערוכת האמנות המתמטית | 3 זוכים כל שנה | אומנות מתמטית | יצירות יוצאות־דופן בתערוכת האומנות שמתקיימת כל שנה בכנס המפגשים המשותפים במתמטיקה (עם ה־MAA וה־SIAM). | $400 לתמונה, $400 לפסל, $200 לזוכה נוסף | 2008 |  |
| פרס להשפעה על הלמידה וההוראה במתמטיקה | שנה | חינוך במתמטיקה | תרומה ניכרת ומתמשכת על ידי מתמטיקאים בחינוך מתמטי. | $1,000 | 2013 |  |
פרסים, הוקרות, ומענקים > מלגות ומענקי מחקר (AMS Fellowships)

האגודה מציעה סיוע כלכלי לחוקרים ותלמידים במתמטיקה ממוסדות אקדמיים באמריקה הצפונית.
| מענק מחקר | מחזור | יעוד והערות נוספות | מלגה | הקמה | מקור |
| --- | --- | --- | --- | --- | --- |
| מענק לתקשורת ציבורית | שנה | תלמידים בעלי יכולת תקשורתית יוצאת־דופן, המשתתפים עם העיתונות הלאומית של ארצות הברית כדי להגיש ולהסביר לקהל תכנים במדעי הטבע, רפואה, מדעי החיים, מדעים מדויקים, או הנדסה. המענק בשיתוף עם האגודה האמריקאית לקידום המדע (AAAS). | $7,000 | 1974 |  |
| מענק המאה | שנה | חוקרים מצטיינים באמריקה הצפונית שעברו לפחות שלוש שנים מאז סיום לימודיהם לתואר שלישי, אך לא יותר מ־12 שנים. | כ־$100,000 | 1973 |  |
| מענק הנצחה ל־ווֹלְדֶמַר טְרְזִ'ינְסְקי | כמה נבחרים כל שנה | מלגה לתלמידי תואר ראשון במתמטיקה הנבחרים על ידי המוסדות החברים באגודה האמריקאית למתמטיקה. | $3,000 לכל תלמיד | 1991 |  |
| מענק הקונגרס | שנה | חוקרים בשירות הציבור מטעם הממשל המקומי במדינות ארצות הברית. המענק בשיתוף עם האגודה האמריקאית לקידום המדע (AAAS). | כ־$86,000 | 2005 |  |
| מענק ג'וֹאַן וג'וֹזֶף בִּירְמן לנשים חוקרות | שנה | קידום נשים חוקרות במתמטיקה, ומיועד בעיקר לחוקרות בשלבי ביניים בקריירה שלהן, וששייכות למוסדות אקדמיים בארצות הברית. | $50,000 | 2017 |  |
פרסים, הוקרות, ומענקים > עמיתים (AMS Fellow)

עמית האגודה האמריקאית למתמטיקה (באנגלית: AMS Fellow) הוא תואר כבוד הניתן לחברים שנבחרים במועמדות כל שנה על ידי עמיתים נוכחים. העמיתות הוקמה בשנת 2012.
פרסים, הוקרות, ומענקים > עמיתים (AMS Fellow) > מטרת העמיתות

להרחיב את מעמד המתמטיקאים הנתפסים כיוצאי־דופן בשל הישגיהם ותרומתם בעיני הקהילה המדעית.
לרומם את הרוח בכל ענפי המתמטיקה באמצעות תואר כבוד זמין יותר מאלה המוצעים כיום.
לעודד חוקרים במתמטיקה להיות חרוצים יותר תמורת תואר שיציב אותם במעמד שווה לזה של חוקרים מתחומים ומדעים שונים.
לתמוך במתמטיקאים להגיע לתפקידים בכירים במוסדות שלהם ובארגונים שונים.
פרסים, הוקרות, ומענקים > עמיתים (AMS Fellow) > אחריות העמיתים

השתתפות בבחירות עמיתים חדשים.
תדמית ציבורית ודוגמת מופת למצוינות מתמטית.
מתן ייעוץ לנשיא האגודה בעניינים ציבוריים במידת הצורך.
ביאורים

↑  באנגלית: Bulletin of the American Mathematical Society
↑  מאמרים עם בין 15 ל־80 עמודים. כלומר, מאמרים ארוכים מאלה שמפורסמים ב־Proceedings, אך קצרים מהמאמרים המפורסמים ב־Memoirs.
↑  משנת 2014 הוא מפורסם אחת לחודשיים. עד שנת 2013 (כולל) פורסם במחזור רבעוני.
↑  מאמרים עם בין 80 ל־200 עמודים. כתב העת מפורסם עם 4,600 עמודים בשנה החל מ־2017. לפני כן פורסם עם 3,800 עמודים בשנה.
↑  מאמרים עם עד 15 עמודים.
↑  כתב העת מפורסם במחזור חודשי 11 פעמים בשנה. חודשי יוני־יולי מפורסמים יחד באותו פרסום כל שנה.
↑  המאמרים מפורסמים בכתב העת באופן מיידי ומקוון לאחר הליך ביקורת העמיתים.
↑  במקור, הפרס הוקם בשם "פרס האקדמיה הלאומית למדעים במתמטיקה" בשנת 1988 לציון מאה השנים מאז הקמת האגודה. בין השנים 2012 עד 2018 הפרס הושהה. ב־2018 שונה לשמו הנוכחי.
↑  סכום המענק הועלה מ־$5,000 ל־$20,000 בשנת 2018.
↑  אגודה מתמטית בארצות הברית.
↑  ראשי תיבות ל־Joint Policy Board for Mathematics
↑  במוסדות אקדמיים באמריקה הצפונית המעניקים לכל הפחות תואר ראשון במתמטיקה.
↑  מיזם המענק הוקם במקור ב־1973 בשם "הקרן למלגות מחקר". ב־1988 שמו שונה ל־"מענקי המאה" לאות יום ההולדת ה־100 של האגודה האמריקאית למתמטיקה.
ה'רס"ז

ה'רס"ז (5,267) ובקיצור רס"ז – היא שנה עברית  אשר החלה ביום א' בתשרי, אור ל-19 בספטמבר 1506 (לפי הלוח היוליאני, שהיה נהוג אז), והסתיימה ביום כ"ט באלול, 6 בספטמבר 1507.
המולד של תשרי חל ביום חמישי, 20 שעות ו-1040 חלקים. לפיכך זו שנה מסוג זחא. איננה מעוברת, ואורכה 353 ימים.
זו שנה שלישית לשמיטה, ושנת 4 במחזור העיבור ה-278. תקופת ניסן שבשנה זו היא תחילת שנת 3 (סימנה גיוא) במחזור השמש ה-189.
שנה זו היא שנת 1,438 לחורבן הבית, ושנת 1,818 לשטרות.
נולדו

רבי משה אלשיך, דרשן נודע, שד"ר ופוסק בצפת במאה ה-16. תלמיד רבי יוסף קארו ורבו של מהרח"ו. ספר דרשותיו "תורת משה" התפרסם בכינוי "אלשיך". (נפטר בי"ג בניסן ה'ש"ס)
נפטרו

רבי יוסף סרגוסי, ממגורשי ספרד, ולאחר מכן מחכמי צפת במאה ה-16. רבו של הרדב"ז.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
הדיוויזיה ה-29 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  דיוויזיית חיל רגלים
 אירועים ותאריכים
 תקופת הפעילות:  1 באפריל 1936 – 2 במאי 1945 (9 שנים)
 מלחמות:  מלחמת העולם השנייה
 פיקוד
 מפקדים
הדיוויזיה ה-29 (בגרמנית: 29. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה במערכה בפולין, בקרב על צרפת, בקרבות החזית המזרחית, והושמדה במהלך קרב סטלינגרד. לאחר מכן הוקמה הדיוויזיה שוב כדיוויזיית הפאנצרגרנדיר ה-29, ולחמה בקרבות באיטליה עד סוף המלחמה.
היסטוריה > הדיוויזיה הממונעת ה-29

הדיוויזיה הוקמה ב-1 באפריל 1936 בארפורט, והועמדה תחת פיקוד גוסטב אנטון פון ויטרסהיים, שהוחלף ב-1 במרץ 1938 על ידי יואכים למלזן. בסתיו 1937 הוסבה הדיוויזיה לדיוויזיה ממונעת. במהלך המערכה בפולין לחמה הדיוויזיה כחלק מהקורפוס ה-14, במסגרת הארמייה העשירית. במהלך המערכה על צרפת לחמה הדיוויזיה כחלק מהקורפוס הממונע ה-14 במסגרת קבוצת הפאנצר "קלייסט", ובשלב השני לחמה הדיוויזיה כחלק מהקורפוס הממונע ה-39 במסגרת קבוצת הפאנצר "גודריאן". במהלך מבצע ברברוסה לחמה הדיוויזיה כחלק מהקורפוס הממונע ה-47 במסגרת ארמיית הפאנצר השנייה, והשתתפה בקרב סמולנסק ובקרב על מוסקבה. במהלך מבצע מקרה כחול לחמה הדיוויזיה כחלק מהארמייה השישית, ולאחר מכן לחמה בקרב סטלינגרד, שם הושמדה ב-31 בינואר 1943.
היסטוריה > דיוויזיית הפאנצרגרנדיר ה-29

ב-1 במרץ 1943 הוקמה הדיוויזיה מחדש בצרפת, על בסיס הדיוויזיה הממונעת ה-345, והועמדה תחת פיקוד ולטר פריז. ב-23 ביוני 1943 הפכה הדיוויזיה לדיוויזיית הפאנצרגרנדיר ה-29, וביולי 1943 נשלחה לאיטליה. הדיוויזיה לחמה בקרבות השונים באיטליה, כחלק מהארמייה העשירית ומהארמייה ה-14 לסירוגין, עד סוף המלחמה.
מפקדים

| שם | כהונה | הערה |
| --- | --- | --- |
| גוסטב אנטון פון ויטרסהיים | 1 באפריל 1936 - 1 במרץ 1938 | הדיוויזיה הממונעת ה-29 |
| כריסטיאן הנזן | 1 במרץ 1938 - 7 במאי 1940 | הדיוויזיה הממונעת ה-29 |
| ויליבאלד פון לנגרמן אונד ארלנקאמף | 7 במאי 1940 - 1 ביוני 1940 | הדיוויזיה הממונעת ה-29 |
| ולטר פון בולטנשטרן | 1 ביוני 1940 - 20 בספטמבר 1941 | הדיוויזיה הממונעת ה-29 |
| מקס פרמריי | 20 בספטמבר 1941 - 25 בספטמבר 1942 | הדיוויזיה הממונעת ה-29 |
| הנס-גאורג לייזר | 25 בספטמבר 1942 - 31 בינואר 1943 | הדיוויזיה הממונעת ה-29 |
| ולטר פריז | 1 במרץ 1943 - 5 במרץ 1944 | דיוויזיית הפאנצרגרנדיר ה-29 |
| הנס בלזן | 5 במרץ 1944 - 20 במרץ 1944 | דיוויזיית הפאנצרגרנדיר ה-29 |
| ולטר גרייס | 20 במרץ 1944 - 31 באוגוסט 1944 | דיוויזיית הפאנצרגרנדיר ה-29 |
| פריץ פולק | 31 באוגוסט 1944 - 2 במאי 1945 | דיוויזיית הפאנצרגרנדיר ה-29 |
הדיוויזיה ה-303 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  26 בספטמבר 1917 – ינואר 1919 (כשנה)
 מלחמות:  מלחמת העולם הראשונה
 פיקוד
 מפקדים
הדיוויזיה ה-303 (בגרמנית: 303. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה ב-26 בספטמבר 1917 בחזית הרומנית והיא לחמה שם בקרבות השונים, עד סיום המלחמה. לאחר סיום המלחמה חזרה הדיווייזה, יחיד עם כל כוחות קבוצת הארמיות מקנזן, בחזרה לגרמניה ופורקה.
מפקדים

קרל קריינברג (26 בספטמבר 1917–ינואר 1918)
אריך בהמה (אוגוסט 1918–פברואר 1919)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הדיוויזיה ה-302 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  אוקטובר 1916 – 31 באוקטובר 1918 (כשנתיים)
 מלחמות:  מלחמת העולם הראשונה
 פיקוד
 מפקדים
הדיוויזיה ה-302 (בגרמנית: 302. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה באוקטובר 1916 בבלקן והיא לחמה שם בקרבות השונים, עד סיום המלחמה. עם סיום המלחמה השתתפה הדיוויזיה בנסיגה מהבלקן, וב-31 באוקטובר 1918 פורקה הדיוויזיה.
מפקדים

קונרד פון היפל (אוקטובר 1916–29 בדצמבר 1916)
הרמן פון ציגיזאר (30 בדצמבר 1916–31 באוקטובר 1918)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
האח הגדול (תוכנית טלוויזיה)

ערך זה עוסק בתוכנית טלוויזיה המשודרת בעשרות ארצות. אם התכוונתם לגרסה הישראלית של התוכנית, ראו .
| --- | --- |
 סוגה:  תוכנית מציאות
 יוצרים:  ג'ון דה מול
 ארץ מקור:  הולנד הולנד
 שפות:  הולנדית
 הפקה
 חברת הפקה:  אנדמול
 הפצה:  אנדמול
 שידור
 תקופת שידור מקורית:  16 בספטמבר 1999 – הווה
 
האח הגדול (באנגלית: Big Brother) הוא ז'אנר תוכנית מציאות הולנדי.
בכל אחת מעונות השידור, קבוצה של אנשים שונים חיים ביחד ב"בית האח הגדול" למשך 3 חודשים בדרך כלל, מנותקים לגמרי מהעולם אך מצולמים כל הזמן על ידי עשרות מצלמות טלוויזיה. במהלך העונה מודחים משתתפים מהתוכנית ועקב כך יוצאים מהבית השמור. האחרון שנשאר ולא הודח זוכה בפרס כספי גדול.
ההפקה הראשונה של "האח הגדול" הייתה בהולנד ב-1999. הרעיון להפקה זו החל בתור תוכנית כלוב הזהב, ופותח בידי חברת ההפקות אנדמול בבעלותו של ג'ון דה מול וב-1999 הפכה ללהיט פריים טיים ב-54 מדינות שונות. שם התוכנית מגיע מהרומן 1984 מאת ג'ורג' אורוול, ששם "האח הגדול" הוא ה"רואה כל" השולט של הדיסטופיה אוקיאניה.
העונה הארוכה ביותר בתולדות האח הגדול הייתה העונה החמישית של הגרסה הגרמנית, בה שהו המתמודדים כ-365 יום בין כותלי הבית.
אופן המשחק

כמעט כל מדינה בה משודרת התוכנית משנה במעט את החוקים ומתאימה אותם לתרבות המקומית אולם הקונספט הכללי נשאר דומה: "דיירי הבית" סגורים בבית מגורים אחד, כל פעילותיהם מוקלטות על ידי מצלמות ומיקרופונים כל הזמן, והם מנותקים לחלוטין מכל קשר עם העולם בחוץ.
ברוב הגרסאות, בפער קבוע, בדרך כלל פעם בשבוע (אף על פי שברוב העונות המוקדמות זה היה כל שבועיים), דיירי הבית מזומנים להצביע לאחד ממספר המועמדים להדחה שיודח מהבית. בכמה מקרים, שני משתתפים עלולים להיות מודחים בו-זמנית ("הדחה כפולה"), או לעיתים נדירות, אף משתתף לא יודח באותו שבוע. בסוף המשחק, המשתתף האחרון שנשאר, מוכרז כמנצח של העונה וזוכה בפרס, בדרך כלל כולל סכום כסף גדול, מכונית, חופשה וגם (בכמה גרסאות; כגון בעונה השביעית של הגרסה הישראלית) – בית
מבחינה חברתית ודמוגרפית, הפורמט הזה בוחן איך אנשים יגיבו למגורים בבית סגור עם אנשים שמחוץ למעגל החברתי שלהם.
בעונה השלישית בבריטניה, התבקשו דיירי הבית לבצע משימות בליל שבת, כדי לזכות בפרסים. הפורמט הזה הופסק בעונה החמישית עקב מדרוג נמוך, אך באוסטרליה החלו להשתמש בו.
קיים שוני רב בין תוכניות המשודרות בארצות שונות, שוני הנובע מתרבות שונה או אף מתקדימים שהיו באותה מדינה בעונות קודמות של התוכנית. כך למשל, בגרסה המופקת בארצות סקנדינביה מקיימים דיירי הבית יחסי מין מלאים, בבריטניה ובמדינות נוספות יחסי מין חלקיים או מרומזים ובמדינות אחרות קיימת פוריטניות האוסרת על מגע קרוב בין משתתפים.
גרסת ה-VIP

מטרת חלק גדול ממשתתפי התוכנית האלמוניים היא להתפרסם. ברוב המדינות קיימות עונות נפרדות בהן משתתפים ידוענים שכבר התפרסמו בתחומם במטרה לאפשר לקהל הצופים לגלות מי הוא האדם שמאחורי השם וכיצד הוא מתפקד בחיי היום-יום. רוב משתתפי תוכניות ה-VIP מקבלים תשלום עבור השתתפותם.
זיכיונות הפורמט ברחבי העולם > ארצות הברית

ביולי 2000 החלה ארצות הברית לשדר את "האח הגדול" (אנ'), בערוץ CBS. בעונתה הראשונה, פורמט הסדרה היה ברוב הארצות, וההדחות נקבעו על פי הצבעות הקהל. הפורמט לא נחל הצלחה רבה, והוא שונה מהשנה שאחרי. מעונתה השנייה של התוכנית, נבחר בכל שבוע מנצח במשימת "Head of Household" (ראש הבית), אותו זוכה מקבל חדר גדול ומפואר בשבילו, אך עם זאת, עליו גם להעמיד שני דיירים להדחה, לאחר שמועמדים שני דיירים, על חברי הבית להצביע להדחת אחד מהם, והוא עוזב את הבית. כשנותרים שני מתמודדים בלבד, חבר המושבעים, המורכב מהמתמודדים שהודחו מהבית (מעונה 4 הוא מורכב משבעת המודחים האחרונים בלבד) מצביע לניצחון של אחד משני הפיינליסטים.
מעונתה השלישית של התוכנית, נוסף לתוכנית "כוח הווטו" (Power of veto). משימה הנערכת בין דיירי הבית, והזוכה בה מקבל את האפשרות להציל את אחד המועמדים להדחה, ולגרום לראש הבית להעמיד להדחה מישהו אחר. במידה והזוכה בווטו אינו מועמד, אך הוא בוחר להציל את אחד המועמדים להדחה. ראש הבית אינו יכול להעמיד אותו. מנחת התוכנית היא ג'ולי צ'ן.
| עונה | שם הזוכה |
| --- | --- |
1: אדי מקגי
2: וויל קירבי
3: ליסה דונהיו
4: ג'ון סונג
5: דרו דניאל
6: מגי אוסבורן
7: מייק מאלין
8: דיק דונאטו
9: אדם יסינסקי
10: דן גיסלינג
11: ג'ורדן לויד
12: היידן מוס
13: רייצ'ל ריילי
14: איאן טרי
15: אנדי הרן
16: דריק ליבסור
17: סטיב מוזס
18: ניקול פרנזל
מה"פ: מורגן ווילט
19: ג'וש מרטינז
VIP 1: מריסה ג'ארט וינוקור
20: קייסי קלארק
VIP 2: תמר ברקסטון
21: ג'קסון מיקי
22: קודי קלאפיורי
23: גזבייה פרת'ר
VIP 3: מישה טייט
24: טיילור הייל
25:
זיכיונות הפורמט ברחבי העולם > ישראל

בספטמבר 2008 הצטרפה ישראל לרשימת המדינות המשדרות את "האח הגדול", כאשר זכיינית ערוץ 2 "קשת" החלה לראשונה לשדר אותה. התוכנית, בהנחייתם של ארז טל ואסי עזר ומאוחר יותר קורין גדעון, זכתה להצלחה רבה ולאחוזי צפייה גבוהים מאוד. בישראל עלו לשידור 14 עונות, וכן ארבע עונות נוספות שהן גרסת ה-VIP של התוכנית. בתום העונה השמינית והאחרונה במסגרת הזכיינית "קשת", עברה התוכנית לזכיינית "רשת" והיא משודרת ברשת 13. ב-22 במרץ 2021 הסתיימה העונה ה-11 של התוכנית לראשונה עם שישיית גמר וקהל ברחבת הגמר אחרי שנה ללא קהל בעקבות מגפת הקורונה.
| עונה | שם הזוכה |
| --- | --- |
1: שפרה קורנפלד
1 VIP: דודי מליץ
2: אלירז שדה
3: ג'קי מנחם
4: קותי סבג
5: טהוניה רובל
6: טל גלבוע
2 VIP: מושיק עפיה
7: שי מיקה יפרח
8: אביחי אוחנה
9: ישראל אוגלבו
3 VIP: אסף גורן
10: תקווה גדעון
11: זהבה בן
VIP 4: אורן חזן
12: טליה עובדיה
13: יובל מעתוק
14: אור בן דוד
זיכיונות הפורמט ברחבי העולם > אפריקה

במאי 2003 עלה "האח הגדול אפריקה" (אנ'). התוכנית היא הגרסה האפריקאית של האח הגדול. בתוכנית תחילה השתתפו 12 מדינות מאפריקה: אנגולה, בוצואנה, גאנה, קניה, מלאווי, נמיביה, ניגריה, דרום אפריקה, טנזניה, אוגנדה, זמביה וזימבבואה. בעונה 4 נוספו גם המדינות אתיופיה ומוזמביק, בעונה 7 נוספו ליבריה וסיירה לאון ובעונה 9 רואנדה נוספה. כל מדינה מספקת לפחות מתחרה אחת מהמדינה שלה. ב-7 בדצמבר 2014 שודר הפרק האחרון של התוכנית.
| עונה | שם הזוכה |
| --- | --- |
1: כריס מקובייל
2: ריצ'רד בזוידנהוט
3: ריקרדו ונקיו
4: קווין צ'וואנג
5: אוטי נוואצ'וקוו
6: קארן איגו ווואנדל פרסון
7: קיגן פטרסן
8: דיליש מתאוס
9: אידריס סולטן
ביקורת

אל מול ההצלחה של התוכנית נמתחת עליה ביקורת לא מועטה וטענות כי יש להפסיק את שידורה נשמעות לעיתים קרובות.
מתנגדים רבים של התוכנית טוענים כי ההפקה היא זו שמתווה את כיוון התוכנית וקובעת את מהלכה, ובכך נפגעת אובייקטיביות התוכנית. במרץ 2012 נחשף בעיתון ידיעות אחרונות כי חלק ממשתתפי האח הגדול ישראל אולצו לקחת כדורים פסיכיאטריים ללא הסבר מדוע וללא הסבר אודות תופעות הלוואי שיגרמו מהם. בפברואר 2013 התפרסם כי מפיקי התוכנית וד"ר אילן רבינוביץ' ישלמו פיצויים לנפגעים מכך. מקרה זה מובא פעמים רבות כהוכחה להתערבות ההפקה בתוכנית.
העובדה כי מרגע כניסת הדיירים לבית ועד לרגע יציאתם אין ביניהם כל קשר לעולם החיצון והם אינם יכולים לצאת אל מחוץ לבית (אלא במקרה של פרישה) גורם להמשלה של בית האח לבית כלא, ממנו לא ניתן לצאת. מתנגדי התוכנית טוענים כי על אף שקיימת אפשרות טכנית לצאת מהבית, ההשלכות של יציאה כזו הן פגיעה נואשת בשמו של המשתתף.
בנוסף, נטען כי חוסר הפרטיות של הדיירים מוגזם ותקף גם במקומות שבהם הפרטיות היא בסיסית ביותר. כך, נטען כי המקלחות השקופות למחצה בבית האח הגדול הישראלי אינן הולמות ופוגעות בדיירים, שלא העלו בדעתן שלא תינתן להם פרטיות בדבר בסיסי זה. הטענות מתגברות כאשר פרטיות המשתתפים, בגרסאות שונות של האח הגדול, קטנה אף יותר, ואף נהפכות לטענות בדבר המיניות המוגזמת של התוכנית. כך, באוסטרליה נעשו מאמצים כבירים להפסקת שידורי האח הגדול: מבוגרים בלבד ששידרה את דיירי הבית מתרחצים במשותף, בעירום מלא, גברים ונשים, מעסים את חבריהם העירומים, ואף מסתובבים עירומים ברחבי הבית. מאמצים אלו אף הביאו להפסקת התוכנית. כמו כן, בבריטניה קיימת ביקורת רבה כלפי המתירנות של התוכנית, באח הגדול גרמניה בה מתרחצים הדיירים בעירום לעיני המצלמות, בברזיל, בארגנטינה, בדנמרק בה התקיימה משימה בה על הדיירים להתפשט כאשר נשמעת מוזיקה, ואם לא יעשו כן יועמדו להדחה, באח הגדול פינלנד, באח הגדול של ארצות הבלקן, באח הגדול שוודיה, ובעוד גרסאות רבות של האח הגדול. בכולן העירום הוא מרכיב מרכזי של התוכנית ונשמעת ביקורת בנוגע לצפייתם של ילדים בתכנים, וכן בנוגע לחשיפה המוגזמת הנדרשת מהמתמודדים.
ראו גם

אפקט הצופה
"דד סט" - סדרת אימה טלוויזיונית בריטית
"מתים להתפרסם" - ספר מאת בן אלטון בהשראת הגרסאות הבריטית והאוסטרלית של הפורמט